CELEX: 62017CN0490
Language: mt
Date: 2017-08-11 00:00:00
Title: Kawża C-490/17: Talba għal deċiżjoni preliminari mressqa mis-Sąd Okręgowy w Warszawie (il-Polonja) fil-11 ta’ Awwissu 2017 – Passenger Rights sp. z. o.o. vs Deutsche Lufthansa AG

23.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 357/5
            
         Talba għal deċiżjoni preliminari mressqa mis-Sąd Okręgowy w Warszawie (il-Polonja) fil-11 ta’ Awwissu 2017 – Passenger Rights sp. z. o.o. vs Deutsche Lufthansa AG
   (Kawża C-490/17)
   (2017/C 357/07)
   Lingwa tal-kawża: il-Pollakk
   
      Qorti tar-rinviju
   
   Sąd Okręgowy w Warszawie
   
      Partijiet fil-kawża prinċipali
   
   
      Rikorrenti: Passenger Rights sp. z. o.o. w Warszawie
   
      Konvenuta: Deutsche Lufthansa AG
   
      Domandi preliminari
   
   
               1)
            
            
               Strajk intern organizzat mis-sindakat tal-impjegati ta’ trasportatur bl-ajru jaqa’ taħt il-kunċett ta’ “ċirkostanzi straordinarji” msemmi fl-Artikolu 5(3) tar-Regolament (KE) Nru 261/2004 tal-Parlament Ewropew u tal-Kunsill, tal-11 ta’ Frar 2004, li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet (1), moqri flimkien mal-premessa 14 tal-imsemmi regolament?
            
         
               2)
            
            
               Sabiex jiġi eżentat mill-obbligu ta’ ħlas ta’ kumpens, taħt l-Artikolu 5(3) tar-Regolament (KE) Nru 261/2004 tal-Parlament Ewropew u tal-Kunsill, tal-11 ta’ Frar 2004, li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, moqri flimkien mal-premessa 14 tal-imsemmi regolament, huwa biżżejjed li t-trasportatur juri b’mod plawżibbli li l-istrajk tal-impjegati jikkostitwixxi ċirkustanza straordinarja li ma setgħetx tiġi evitata anki kieku ħa l-miżuri raġonevoli kollha fid-dispożizzjoni tiegħu, jew it-trasportatur għandu jġib prova ta’ dan?
            
         
      (1)  ĠU Edizzjoni Speċjali bil-Malti, Kapitolu 7, Vol. 8, p. 10.